**Adatkezelési tájékoztató**

**a Budapesti Módszertani és Szociális Központ és Intézményei (BMSZKI) és a Mentés Másként Alapítvány által szervezett „Gardrób vásár” programra való regisztrációhoz, a vásár kapcsán megrendezésre kerülő további programokon való részvételhez.**

**Kedves „Gardrób vásár” programra jelentkezők, a kampányban való résztvevők!**

A természetes személyek (emberek) személyes adatainak kezeléséről, felhasználásáról és védelméről Európai Uniós és magyar jogszabályok (GDPR és Infotörvény) rendelkeznek.

A BMSZKI mint adatkezelő az adatvédelmi jogszabályok alapján köteles önt közérthetően és részletesen tájékoztatni a személyes adataival kapcsolatos jogairól. Az alábbiakban olvasható tájékoztatással e jogszabályi kötelezettségünknek teszünk eleget.

A BMSZKI, mint Adatkezelő, elkötelezett a rendezvényre való jelentkezők és a hírlevélre feliratkozók személyes adatainak a védelme iránt, kiemelten fontosnak tartja információs önrendelkezési joguknak a tiszteletben tartását. A BMSZKI a rá bízott személyes adatokat bizalmasan kezeli, és megtesz minden olyan biztonsági, műszaki , technikai és szervezési intézkedést, amellyel az adatok biztonságát garantálja, megóvja az Ön személyes adatait a véletlen elvesztéstől, sérüléstől, jogosulatlan hozzáféréstől, felhasználástól vagy nyilvánosságra hozataltól, módosítástól, vagy megsemmisítéstől.

Az Adatkezelő kötelezettséget vállal arra, hogy a személyes adatot érintő tevékenységével kapcsolatos minden adatkezelés megfelel a BMSZKI Adatvédelmi Szabályzatában és a hatályos jogszabályokban meghatározott elvárásoknak.

Az Adatkezelési tájékoztató letölthető a www.bmszki.hu/adatvedelem oldalról, Az Adatkezelő adatkezeléseivel kapcsolatosan felmerülő adatvédelmi irányelvek folyamatosan elérhetők a weboldalon.

**Adatkezelő képviselője és elérhetőségei:**

**Adatkezelő szervezet: Budapesti Módszertani Szociális Központ és Intézményei (BMSZKI)**

BMSZKI címe: 1134 Budapest, Dózsa György út 152. Levelezési cím: 1385 Budapest, Pf. 882.

Adatkezelő képviselője: Zakar Gergely igazgató, Telefon: Titkárság: +36 (1) 238-9501; Központ: +36 (1) 238-9500/501-es mellék, Fax.:+36 (1) 238-9502, E-mail: titkarsag@bmszki.hu Honlap: www.bmszki.hu

**Adatvédelmi tisztviselő és elérhetőségei:** Cím: BMSZKI székhelye, e-mail cím: adatvedelem@bmszki.hu, Neve: Ritterné dr. Nagy Edit

Az adatkezelési tájékoztatónkkal kapcsolatos kérdéseivel az adatvédelmi tisztviselőhöz fordulhat.

**Adatfeldolgozók:** a Microsoft, DMS - Levelezőrendszer, az adatrögzítés során a Microsoft „Office” programjainak a felületeit használjuk. A regisztrációra a levelezőrendszerünk és a Google Workspace felületén van lehetőség, melyet a Google Ireland Limited biztosítja, amelynek anyavállalata az Egyesült Államokban található. A levelezőrendszer szolgáltatója a Google Inc. Az Európai Gazdasági Térségben (EGT) a Google Ireland Limited vállalat nyújtja, amely egy Írországban bejegyzett társaság és Írország jogszabályai szerint működik; (nyilvántartási szám: 368047; adószám: IE6388047V; elérhetőség: Gordon House Barrow Street, Dublin 4, Írország). A Google Inc. adatvédelmi irányelvei elérhetők itt: https://policies.google.com/privacy?hl=hu. További információk a Google Workspace adatkezeléséről: <https://cloud.google.com/terms/cloud-privacy-notice>.

• A közösségi médiafelületeket a META Platforms Ireland Ltd. (anyavállalat az Egyesült Államokban) biztosítja.

Az Egyesült Államok nem rendelkezik megfelelőségi határozattal. Az érintett szolgáltatók az adatkezelési tájékoztatásukkal összhangban nyújtanak garanciát a személyes adatok védelmére, a megfelelőségi határozat elfogadására irányuló egyeztetések folyamatban vannak.

**Címzett:** A Mentés Másként Alapítvány

**Az adatkezelés helye**: A BMSZKI székhelye: 1134 Budapest, Dózsa György út 152. és a „Gardrób vásár” helyszíne.

**Az adatkezelés célja**: A „Gardrób vásár” és az ahhoz kapcsolódó figyelemfelhívó kampány célja a hajléktalan nők és családok jólétének támogatása.

Az ön személyes adatait (név, elérhetőségi adatok) a BMSZKI mint adatkezelő (továbbiakban: adatkezelő) a **„Gardrób vásár”**  rendezvényre való regisztráció, a regisztráció visszaigazolása, kapcsolatfelvétel - kapcsolattartás megkönnyítése, tájékoztatás nyújtás a programokról, a program időpontját megelőzően emlékeztető küldése vagy egyeztetés telefonon, e-mailban, tájékoztatás időpontváltozásról, a program eredményeiről, amennyiben Ön feliratkozik a hírlevelünkre, akkor a hírlevél küldés során kezeli.

Tájékoztatjuk, hogy a weboldalunkon a „Gardrób vásár” –a való jelentkezési oldalon, a hírlevél szolgáltatásra feliratkozó természetes személyek az erre vonatkozó négyzet bejelölésével adhatják meg a hozzájárulásukat a személyes adataik kezeléséhez és a hírlevél küldéséhez valamint ahhoz, hogy a Mentés Másként Alapítvány (címzett) részére továbbítsuk a személyes adatait. A hírlevélről a „leiratkozás” alkalmazásának használatával vagy írásban, e-mailben tett nyilatkozattal bármikor leiratkozhatnak, ami a hozzájárulás visszavonását jelenti. Ilyen esetben a leiratkozó minden adatát haladéktalanul töröljük és tájékoztatjuk a címzettet is, hogy Ő is törölje az adatbázisából az adatot. Az elektronikus forma mellett a rendezvényen nyomtatott formában rendelkezésre álló adatkezelési tájékoztató mellett, a hírlevélre való feliratkozást külön nyomtatványon tesszük lehetővé.

**Az adatkezelés jogalapja**: Az adatkezelésünk jogalapja az Ön hozzájárulása, a GDPR. 6. cikk (1) bek a) pontja. A hozzájárulás minden esetben önkéntes, határozott és tájékozott. Az adatkezelés az előzetes tájékoztatást követően, az ön kifejezett, befolyástól mentes, beleegyezése jogcímén történik, akként, hogyha az internetes felületen regisztrál a rendezvényünkre, illetve ha a hírlevelünkre is feliratkozik, akkor egyúttal hozzájárulását adja a tájékoztatónkban felsorolt adatkezelésekre.

A BMSZKI (Adatkezelő) birtokába került adatokat kizárólag jelen tájékoztatóban meghatározott adatkezelési célok megvalósításában közreműködő munkavállalói kezelik, akiket valamennyi általuk megismert adat tekintetében titoktartási kötelezettség terhel.

**A személyes adatok forrása**: A személyes adatokat Ön biztosítja a részünkre.

**Az adatkezelés módja:** A regisztráció elektronikus úton történik, a kapcsolattartás szóban, írásban, elektronikus felületen történhet. Az Ön által önkéntesen megadott adatok a Microsoft Office programok segítségével adatbázisba rögzítésre kerül. Az adattovábbítás az elektronikus levelezőrendszeren keresztül történhet. A nyilvántartásba rögzített személyes adatokat az Adatkezelő szerverén tárolja. Jogosulatlan harmadik félnek a személyes adatokat nem továbbítjuk.

**A kezelt adatok köre**: Az Ön által megadott alábbi személyes adatok körét kezeljük:

A személyazonosító adatokat: név, elérhetőségek: telefon, elektronikus levelezési cím. A fenti adatok statisztikai célra felhasználhatók és statisztikai célú felhasználásra személyazonosításra alkalmatlan módon átadhatók, továbbá a Központi Statisztikai Hivatal részére statisztikai célra egyedi azonosításra nem alkalmas módon térítésmentesen átadhatók és felhasználhatók.

**Az adatokhoz való hozzáférés, adatbiztonság**: Az Adatkezelő minden olyan műszaki szervezési intézkedést megtesz, amellyel megóvja a személyes adatokat a véletlen elvesztéstől, sérüléstől, jogosulatlan hozzáféréstől, felhasználástól vagy nyilvánosságra hozataltól, módosítástól vagy megsemmisítéstől. Az elektronikusan beérkezett regisztráció biztonságos tárolásáról és őrzéséről a BMSZKI kiemelten gondoskodik. A papír alapú dokumentumok fizikai védelméről gondoskodunk. A beérkezett adatokat kizárólag a BMSZKI erre jogosultsággal rendelkező munkatársai kezelik.  Az elektronikus adatbázist jelszóval, valamint az azokhoz való hozzáférést megfelelő jogosultsági rendszer kialakításával védi az illetéktelen hozzáféréstől, valamint a megváltoztatás, a nyilvánosságra hozatal, a törlés vagy a megsemmisülés ellen.

**Adatkezelési műveletek**: A **„Gardrób vásár”**  rendezvényre való regisztráció, a regisztráció visszaigazolása, kapcsolatfelvétel - kapcsolattartás megkönnyítése, tájékoztatás nyújtás a programokról, a program időpontját megelőzően emlékeztető küldése vagy egyeztetés telefonon, e-mailban, tájékoztatás időpontváltozásról, a program eredményeiről és a kampány további állomásairól, és eseményeiről. Amennyiben Ön feliratkozik a hírlevelünkre, akkor a hírlevélre való igény regisztrációja, hírlevél küldése, hírlevél leiratkozás alapján adattörlés.

**Adattovábbítás, adatszolgáltatási kötelezettség:** A beérkezett adatokat az Adatkezelő a „Gardrób vásár” rendezvény, kampány másik szerveztője a Mentés Másként Alapítvány (címzett) részére továbbítja. Továbbá az adatokat kizárólag abban az esetbe továbbítjuk a ellenőrző szervek, hatóságok felé, ha jogi igény érvényesítése válik szükségessé vagy ellenőrző szerv bekéri azokat.

Adatkezelésre nem jogosulatlan harmadik félnek az adatkezelő a személyes adatokat nem továbbítja.

**Adatkezelés időtartama**: Az adatkezelő az Ön által megadott személyes adatokat a kampány végéig, legkésőbb 2024.12.31-ig, a hírlevélre való feliratkozás esetén a leiratkozásig kezeli, majd tőrli.

Az adatkezelő és az adatfeldolgozók az oldalán cookie-k (sütik) –et használnak, melyek részletes tájékoztatóját a https://www.bmszki.hu/hu/adatvedelem és a https://www.listamester.hu/cookies/documentation olvasható.

**Az Adatkezelő az adatkezelése során alábbi alapelveket követi.**

1. A személyes adatokat jogszerűen és tisztességesen, az érintettek számára átláthatóan kezeljük.

2. A személyes adatokat csak meghatározott, egyértelmű és jogszerű célból gyűjtjük, és azokat nem kezeljük a célokkal össze nem egyeztethető módon.

3. Az Adatkezelő által gyűjtött és kezelt személyes adatok az adatkezelés céljai szempontjából megfelelőek és relevánsak, valamint csak a szükségesre korlátozódnak.

4. Az Adatkezelő minden ésszerű intézkedést megtesz annak érdekében, hogy az általa kezelt adatok pontosak és naprakészek legyenek, a pontatlan személyes adatokat haladéktalanul töröljük vagy helyesbítjük.

5. Az Adatkezelő megfelelő technikai és szervezési intézkedések alkalmazásával biztosítja a személyes adatok megfelelő biztonságát az adatok jogosulatlan vagy jogellenes kezelésével, véletlen elvesztésével, megsemmisítésével vagy károsodásával szemben.

**Jogérvényesítés:** Személyes adataiba bármikor betekinthet, ha helytelenek kérheti azok helyesbítését*, törlését*, kérheti a hírlevélről való leiratkozást, vagy kezelésének korlátozását. Tiltakozhat a személyes adatainak kezelése ellen, amennyiben az jogtalanul történik, továbbá joga van úgy rendelkezni, hogy személyes adatait az ön által megjelölt másik szervezetnek vagy személynek adjuk át. Ön a személyes adatainak felhasználásához adott hozzájárulását bármikor visszavonhatja, ez azonban nem érinti a visszavonás előtt szolgáltatott adatok kezelésének jogszerűségét, vagyis nincs visszaható hatálya, csak a visszavonás utáni időszakra érvényes.

A személyes adatokhoz kapcsolódó jogai az adatkezelés során

**1. Joga van az előzetes tájékozódáshoz**

Önnek joga van ahhoz, hogy az adatszolgáltatás előtt az adatkezeléssel összefüggő tényekről és információkról előzetesen tájékoztassuk. Tudhatja az Adatkezelő és képviselője kilétéről és elérhetőségeiről, az adatvédelmi tisztviselő elérhetőségeiről, a személyes adatok tervezett kezelésének céljáról, valamint az adatkezelés jogalapjáról, a személyes adatok címzettjeiről – akikkel a személyes adatot közöljük –, illetve a címzettek kategóriáiról, ha van ilyen; adott esetben annak tényéről, hogy az Adatkezelő előre nem jelzett harmadik országba vagy nemzetközi szervezet részére kívánja-e továbbítani a személyes adatokat.

**2. Joga van a részletes tájékoztatás kéréséhez**

Ha egy konkrét kérdése van az adatai kezelésével kapcsolatban, azt írásban felteheti a szervezők sajtóreferenseinek, és az adatkezelő adatvédelmi tisztviselőjének. Az írásbeli megkeresésre az adatkezelő legfeljebb 30 napon belül, az Ön által megadott elérhetőségre küldött levélben köteles válaszolni.

**3. Joga van az adataidnak a helyesbítéséhez**

A személyes adatok módosítására a nyilatkozatot követően van lehetősége, írásban kell felvenni a sajtóreferenssel vagy az adatvédelmi tisztviselővel a javítás miatt.

**4. Joga van a tájékoztatáshoz, ha magas kockázatú adatvédelmi incidens történt**

Amennyiben az Adatkezelőknél magas kockázatú adatvédelmi incidens történik, az adatkezelés során harmadik személy jogosulatlanul jut hozzá az Ön személyes adataihoz, akkor arról az Adatkezelő haladéktalanul értesíti Önt.

**Panaszkezelés, jogorvoslathoz való jog:**

**Adatvédelmi tisztviselőhöz fordulás lehetősége:** Ön írásban panasszal élhet az Adatkezelő jogszerűtlen adatkezelése miatt az Adatkezelő (BMSZKI) Igazgatója felé (1134, Budapest, Dózsa György út 152.), aki a panaszt az adatvédelmi tisztviselő felé továbbítja kivizsgálásra, vagy közvetlenül az adatvédelmi tisztviselő részére is elküldheti a panaszát írásban - az adatvedelem@bmszki.hu e-mail címre. Az Adatkezelő adatvédelmi tisztviselője a hozzá panasszal forduló érintett ügyét kivizsgálja, megteszi a szükséges intézkedéseket, és erről tájékoztatja az érintettet.

**Hatósági jogorvoslathoz való jog:** Az előzőekben felsorolt jogok megsértése esetén Ön a Nemzeti Adatvédelmi és Információszabadság Hatóságnál (A Hatóság elérhetőségei: cím: 1125 Budapest, Szilágyi Erzsébet fasor 22./c, postacím: 1530 Budapest, Pf.: 5., telefon: +36 (1) 391-1400, e-mail: ugyfelszolgalat@naih.hu. URL <https://naih.hu>) vizsgálat kezdeményezhető. Az Ön megítélése szerinti jogsértés (a személyes adatok kezelésére vonatkozó, magyar vagy európai uniós jogszabályban előírások megsértése esetén kérheti a Hatóságnál az adatvédelmi hatósági eljárás lefolytatását.

**Bírósági jogorvoslathoz való jog:** Ön a személyes adatok kezelésére vonatkozó, magyar vagy európai uniós jogszabályban, vagy meghatározott előírások Adatkezelő általi megsértésével szemben a lakóhelye, vagy tartózkodási helye szerinti törvényszéken bírósági jogorvoslattal élhet. Ön a jogszabályban vagy az Adatkezelő Adatvédelmi Szabályzatában foglalt adatvédelmi jogok megsértése miatt a Fővárosi Törvényszéknél (Postacím: 1363 Budapest, Pf. 16. Cím: 1055 Budapest, Markó u. 27.).

Központi telefonszám: +36-1-354-6000, Telefax: +36-1-354-6066) terjeszthet elő kereset. Annak tényét, hogy az adatkezelés a személyes adatok kezelésére vonatkozó, magyar vagy európai uniós jogszabályban meghatározott előírásoknak megfelel, az Adatkezelő, illetve az adatfeldolgozó köteles bizonyítani.

Budapest, 2024 augusztus 14.

 BMSZKI Adatvédelmi tisztviselő

**A tájékoztatásban használt legfontosabb fogalmak magyarázata**

**GDPR:** Általános adatvédelmi rendelet. Az Európai Parlament és Tanács (EU) 2016/679 rendelete a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről.

**Személyes adat:** Az azonosított vagy azonosítható természetes személyre („érintett”) vonatkozó bármely információ; azonosítható az a természetes személy, aki közvetlen vagy közvetett módon, különösen valamely azonosító, például név, szám, helymeghatározó adat, online azonosító vagy a természetes személy testi, fiziológiai, genetikai, szellemi, gazdasági, kulturális vagy szociális azonosságára vonatkozó egy vagy több tényező alapján azonosítható.

**Érintett:** Az a természetes személy (ember), aki azonosított a személyes adatokból, vagy akit azonosítani tudunk a személyes adatok alapján.

**Adatkezelés:** Az a művelet (tevékenység), amelyet a személyes adatokkal végzünk. Sokféle lehet és nem kimerítő a jogszabály felsorolása. Például, ha egy konkrét természetes személy számlázási nevét és számlázási címét begépeljük a számlázóprogramba, akkor „rögzítettük” a személyes adatot, azaz végeztünk rajta egy műveletet. Ezt „tárolni” is fogjuk, azaz végeztünk rajta egy újabb műveletet. Ha elküldjük a könyvelőnknek, akkor „továbbítjuk” a személyes adatot, tehát még egy műveletet végeztünk rajta.

A pontos fogalom így hangzik: a személyes adatokon vagy adatállományokon automatizált vagy nem automatizált módon végzett bármely művelet vagy műveletek összessége, így a gyűjtés, rögzítés, rendszerezés, tagolás, tárolás, átalakítás vagy megváltoztatás, lekérdezés, betekintés, felhasználás, közlés továbbítás, terjesztés vagy egyéb módon történő hozzáférhetővé tétel útján, összehangolás vagy összekapcsolás, korlátozás, törlés, illetve megsemmisítés.

**Adatkezelő:** Az a személy, aki eldönti, hogy milyen célból kezeli a személyes adatokat és ezt milyen eszközökkel éri el. A döntést meghozhatja egyedül, vagy másokkal közösen is. Adatkezelő lehet egy természetes személy is, ha dönt arról, hogy mások személyes adatait kezeli meghatározott célból. A pontos fogalom így hangzik: adatkezelő az a természetes vagy jogi személy, közhatalmi szerv, ügynökség vagy bármely egyéb szerv, amely a személyes adatok kezelésének céljait és eszközeit önállóan vagy másokkal együtt meghatározza.

**Adatfeldolgozó:** Akire az adatkezelő rábíz bizonyos feladatokat, akinek kiszervez egyes munkákat, részfolyamatokat, például azt, hogy könyvelje le a számlákat vagy készítse el e bérszámfejtést. Az adatfeldolgozó az adatkezelő utasításai szerint jár el.

A pontos fogalom így hangzik: az a természetes vagy jogi személy, közhatalmi szerv, ügynökség. A pontos fogalom így hangzik: az a természetes vagy jogi személy, közhatalmi szerv, ügynökség vagy bármely egyéb szerv, amely az adatkezelő nevében személyes adatokat kezel.

**Címzett:** Fő szabályként mindenki ide tartozik, akivel közöljük a személyes adatokat. Az a természetes vagy jogi személy, közhatalmi szerv, ügynökség vagy bármely egyéb szerv, akivel vagy amellyel a személyes adatot közlik, függetlenül attól, hogy harmadik fél-e.

**Harmadik fél:** Az a természetes vagy jogi személy, közhatalmi szerv, ügynökség vagy bármely egyéb szerv, amely nem azonos az érintettel, az adatkezelővel, az adatfeldolgozóval vagy azokkal a személyekkel, akik azadatkezelő vagy adatfeldolgozó közvetlen irányítása alatt a személyes adatok kezelésére felhatalmazást kaptak.

**Harmadik ország:** Harmadik ország minden olyan állam, amely nem EGT-állam. Európai Unió és tagállamai: Ausztria, Belgium, Bulgária, Ciprus, Csehország, Dánia, Észtország, Finnország, Franciaország, Görögország, Hollandia, Horvátország, Írország, Lengyelország, Lettország, Litvánia, Luxemburg, Magyarország, Málta, Németország, Olaszország, Portugália, Románia, Spanyolország, Svédország, Szlovákia, Szlovénia. Más államok, amelyek ugyan nem tagjai az Európai Uniónak, de részesei az Európai Gazdasági Térségről szóló megállapodásnak: Izland, Liechtenstein, Norvégia.

**Adattovábbítás:** Az adat meghatározott harmadik személy számára történő hozzáférhetővé tétele.

**Az adat nyilvánosságra hozatala:** Az adat bárki számára történő hozzáférhetővé tétele.

**Az érintett hozzájárulása:** Az érintett akaratának önkéntes, konkrét és megfelelő tájékoztatáson alapuló és egyértelmű kinyilvánítása, amellyel az érintett nyilatkozat vagy a megerősítést félreérthetetlenül kifejező cselekedet útján jelzi, hogy beleegyezését adja az őt érintő személyes adatok kezeléséhez.

**Tiltakozás:** Az érintett nyilatkozata, amelyben kifogásolja a személyes adatainak kezelését, szeretné elérni a személyes adatok kezelésének megszüntetését, vagy kéri a személyes adatok törlését.

**Az adat törlése:** Az adat felismerhetetlenné tétele oly módon, hogy a helyreállítása többé nem lehetséges.

**Az adat megsemmisítése:** Az adatot tartalmazó adathordozó teljes fizikai megsemmisítése.

**Az adatkezelés korlátozása:** A tárolt személyes adatok megjelölése jövőbeli kezelésük korlátozása céljából.